AVTALE om publisering av DOKTORGRADSAVHANDLING

Den       ble følgende avtale inngått mellom OsloMet - storbyuniversitetet, med registrert forretningsadresse Pilestredet 46, 0167 OSLO og organisasjonsnr. 997 058 925 (heretter "OsloMet")

og

     , med adresse       og fødselsnr.       (heretter "Forfatteren")

# bakgrunN

## Forfatteren har skrevet doktorgradsavhandling ved OsloMet med følgende tittel:       ("Avhandlingen")

## Forfatteren ønsker å publisere Avhandlingen via OsloMets digitale vitenarkiv Open Digital Archive (ODA), og/eller i OsloMets Skriftserie (underserie for avhandlinger), i henhold til avkryssing nedenfor i pkt. 2, og for øvrig i henhold til bestemmelsene i denne publiseringsavtalen.

## Forfatteren vil på OsloMets forespørsel oversende digitalt eksemplar av Avhandlingen til bruk i publiseringen. OsloMet kan også benytte eksemplar tidligere mottatt i forbindelse med disputas eller i annen anledning, under forutsetning av at Forfatteren har inngått publiseringsavtale før publisering skjer

## OsloMet tar ikke ved dette på seg noe ansvar for Avhandlingens faglige innhold, og har ingen plikt til å revidere Avhandlingen forut for publisering.

## Publiseringsavtalen gjelder ikke for eksemplar av Avhandlingen som trykkes til bruk i forbindelse med doktorgradsdisputas.

# Publisering

## Partene er enige om at OsloMet skal publisere Avhandlingen som følger (kryss av for valgte alternativ(er):

|  |  |  |
| --- | --- | --- |
|  | Ja | Nei |
| I OsloMets Open Digital Archive (ODA) for nedlasting i digitalt format (se pkt. 2.4) |  |  |
| I OsloMets Skriftserie som "print-on-demand" (se pkt. 2.5) |  |  |
| I OsloMets Skrifterie for nedlasting i digitalt format (se pkt. 2.5) |  |  |

## Forfatteren erklærer følgende vedrørende rettighetsklarering (se nærmere i pkt. 3.4-3.5 nedenfor):

|  |  |  |
| --- | --- | --- |
|  | Ja | Nei |
| Forfatteren har klarert rettighetene til alt materiale som inngår i Avhandlingen |  |  |
| Forfatteren ønsker bistand fra OsloMet til klarering av følgende materiale (beskrives nedenfor eller i vedlegg til publiseringsavtalen): |  |  |
| Følgende materiale er ikke klarert og skal utelates ved publiseringen (beskrives nedenfor eller i vedlegg til publiseringsavtalen): |  |  |

## Partene er enige om at OsloMet skal gjøre Avhandlingen tilgjengelig under følgende lisensvilkår:

|  |  |  |
| --- | --- | --- |
|  | Ja | Nei |
| CC-BY-SA versjon 4.0 |  |  |
| Annen Creative Commons-lisens som følger (fylles ut) |  |  |
| Ingen CC-lisens skal benyttes ved publiseringen |  |  |

## Publisering via ODA innebærer at Avhandlingen gjøres tilgjengelig via OsloMets Open Digital Archive for fri nedlasting i digitalt format.

## Publisering via OsloMets skriftserie innebærer at Avhandlingen gjøres tilgjengelig for salg i OsloMets nettbokhandel i papirformat som "print-on-demand". Partene kan avtale at Avhandlingen i tillegg gjøres tilgjengelig for nedlasting i digitalt format via nettsiden til OsloMets skriftserie.

## OsloMet skal ikke ta betaling for nedlasting av Avhandlingen i digitalt format via ODA eller OsloMets skriftserie.

## OsloMet kan ta betalt for salg av trykt eksemplar av Avhandlingen i papirformat etter en pris fastsatt av OsloMet. Prisen skal fastsettes på en slik måte at den kun dekker de kostnader som OsloMet blir påført til opptrykk, porto osv., og skal ikke gi OsloMet noen fortjeneste. OsloMet vil med jevne mellomrom kalkulere sine generelle priser for "print-on-demand" slik at prisen dekker kostnadene som nevnt.

## Forfatteren skal ikke motta noen royalty eller andre former for godtgjørelse for distribusjon via ODA eller via OsloMets Skriftserie.

# Rettigheter

## Publiseringsavtalen innebærer ingen overføring av immaterielle rettigheter fra Forfatteren til OsloMet, ut over det som er særskilt angitt i publiseringsavtalen.

## Innenfor de rammer som er angitt i pkt. 2 over, får OsloMet en ikke-eksklusiv, tidsbegrenset rett til å gjøre Avhandlingen tilgjengelig for allmennheten etter åndsverkloven § 2. OsloMet erverver videre retten til å fremstille eksemplar av Avhandlingen i den utstrekning dette er nødvendig for den avtalte bruk. OsloMet kan ikke gjøre endringer i Avhandlingen eller overdra bruksretten etter denne publiseringsavtalen til andre uten særskilt avtale med Forfatteren.

## OsloMet har ikke plikt til å publisere Avhandlingen og kan velge å unnlate publisering helt eller delvis, eller å fjerne Avhandlingen fra ODA eller OsloMets skriftserie før publiseringsavtalen er utløpt.

## Forfatteren er ansvarlig for å foreta nødvendig klarering av alle immaterielle rettigheter knyttet til publisering av Avhandlingen. Dette innebærer at Forfatteren er ansvarlig for å innhente samtykke til publisering fra eventuelle medforfattere som ikke har signert publiseringsavtalen, samt fra rettighetshaverne til eventuelle vitenskapelige artikler eller andre vedlegg som skal publiseres sammen med Avhandlingen. Dersom Forfatteren ikke har klarert rettighetene til deler av Avhandlingen, kan Forfatteren unnta disse fra publiseringen ved å liste dem opp i pkt. 2.2. Forfatteren kan videre anmode OsloMet om å bistå med rettighetsklarering til materiale som er særskilt angitt i pkt. 2.2. OsloMet vil i et slikt tilfelle avvente publisering av Avhandlingen inntil OsloMet har foretatt nødvendig rettighetsklarering.

## Med unntak for eventuelle tredjemannsrettigheter som er oppgitt i pkt. 2.2, innestår Forfatteren for at Avhandlingen i sin helhet er klarert for publisering på den måte som er angitt i denne publiseringsavtalen. Forfatteren innestår videre for at det ikke er inngått avtaler med andre (f.eks. forlag) som forhindrer publisering etter publiseringsavtalen. Forfatteren skal holde OsloMet skadesløs for eventuelle krav som fremmes mot OsloMet som følge av manglende klarering av rettigheter som nevnt.

## Åndsverklovens generelle bestemmelser, se særlig bestemmelsene om avgrensning av opphavsretten og forvaltning av rettigheter ved avtalelisens i åndsverklovens kapittel 2, gjelder i tillegg til det som er angitt over.

## Dersom Forfatteren har angitt at Avhandlingen skal publiseres under en Creative Commons-lisens (se pkt. 2.3 over), kan Avhandlingen i tillegg utnyttes av enhver i henhold til bestemmelsene i denne lisensen.

1. **Varighet og opphør**

## OsloMets rett til å publisere Avhandlingen trer i kraft så snart publiseringsavtalen er signert av Forfatteren.

## Publiseringsavtalen gjelder inntil den blir sagt opp skriftlig av en av partene. Hver av partene kan si opp publiseringsavtalen med umiddelbar virkning, uten at det kreves noen spesiell begrunnelse for dette.

## Ved oppsigelse fra Forfatterens side, plikter OsloMet uten ugrunnet opphold å fjerne Avhandlingen fra de steder der Avhandlingen er publisert, jf. pkt. 2 over. OsloMet kan likevel fullføre leveransen av bestillinger som er kommet inn før Avhandlingen ble fjernet som nevnt.

1. **tvisteløsning**
	1. Eventuelle tvister mellom partene skal søkes løst ved forhandlinger. Hvis forhandlingene ikke fører frem, kan hver part bringe tvisten inn for de alminnelige domstoler.
	2. Oslo er avtalt verneting.

\* \* \*

Avtalen er undertegnet i       eksemplarer, hvorav partene beholder ett eksemplar hver.

Avtalen er inngått på den dato som fremgår innledningsvis i Avtalen.

|  |  |  |
| --- | --- | --- |
| **For OsloMet - storbyuniversitetet** |  |  |
|  |  |  |